**Kliment Jefremovič Vorošilov** (rus. Климент Ефремович Ворошилов; \* 4. február 1881, Verchneje, Ruská ríša, dnes Ukrajina – † 2. december 1969, Moskva) bol maršal Sovietskeho zväzu a politický činiteľ.

Život
-----

### Mladosť a raná kariéra

Narodil sa 4. februára 1881 v dedinke Verchneje v Jekatеrinoslavskej gubernii (dnes Luhanská oblasť, Ukrajina) v rodine železničiara.

Stalin a Vorošilov v decembri 1935
Už v roku 1903 sa priklonil k ruskému boľševizmu a v období pred revolúciou (1917) sa aktívne podieľal na revolučnej činnosti. Niekoľkokrát bol väznený a poslaný do vyhnanstva. Účastnil sa na činnosti komunistickej strany v Baku, Petrohrade a Caricyne.

### Občianska vojna a vzostup

Počas občianskej vojny bol v rokoch 1918-1920 významným veliteľom Červenej armády v oblasti Caricynu a spoločne s F.E. Dzeržinským bol spoluzakladateľom tajnej politickej polície Čeka. Po skončení občianskej vojny sa ako Stalinov blízky spolupracovník dostal do významných politických funkcií. Roku 1921 pomáhal tiež potlačiť povstanie námorníkov v Kronštadte. V rokoch 1925 – 1940 pôsobil ako komisár pre obranu ZSSR, od roku 1926 člen Politbyra, od roku 1937 Najvyššieho sovietu. Zásluhy z občianskej vojny, dobré vzťahy so Stalinom a politická angažovanosť mu roku 1935 vyniesli hodnosť maršala ZSSR. 

Podpis Vorošilova na jednom z dokumentov schvaľujúcich likvidáciu poľských dôstojníkov a zajatcov držaných v táboroch NKVD.
Pred druhou svetovou vojnou sa podieľal na reorganizácii armády. Tie spočívali v zmenách v generálnom štábe, mechanizácii pechoty či budovaniu leteckých síl, čo ale nechával za seba robiť svojich zástupcov. V priebehu svojho pôsobenia v armáde uskutočňoval pravidelné čistky, pričom najbrutálnejšie boli v priebehu rokov 1936 až 1938. Jeho podpis sa tiež nachádza na rozkazoch prikazujúcich popravy poľských dôstojníkov v Katyni.

### Druhá svetová vojna

Počas vojny s Fínskom v 1939 – 1940 sa po prvýkrát prejavili dôsledky represií v dôstojníckom zbore ako aj Vorošilovove nekompetentné vedenie armády. Pôvodnou prípravou plánu na vpád do Fínska bol poverený B. M. Šapošnikov. Jeho plán bol však národným komisariátom obrany zhodnotený ako pesimistický a vypracovaním nového plánu boli poverení Vorošilov a K. A. Mereckov. Plán útoku bol síce následne schválený, ale sovietsky postup za zbytočne krvavých strát stroskotal. Za čo bol Vorošilov z funkcie odvolaný. Počas 2. svetovej vojny bol veliteľom Severozápadného frontu, neskôr Leningradského frontu, pričom aj v týchto funkciách si neviedol dobre. Koncom októbra 1942 bol členom Hlavného stanu povereným organizáciou nových jednotiek. Presne o rok neskôr bol na čele partizánskeho hnutia a v máji 1943 bol menovaný predsedom Trofejného výboru, ktorého úlohou bolo riadenie a ekonomické využitie získanej koristi z území nepriateľa.

### Povojnové obdobie

Po vojne sa stal predsedom spojeneckej komisie v Maďarsku. Od roku 1953 rezignoval na vojenských postoch a až do smrti zostal už len v štátnych (tým vlastne v straníckych) funkciách.

### Rodinný život

Ženou Vorošilova bola Golda Davidovna Gorbman (1887—1959). Národnosťou bola Židovka, pred svadbou sa však dala pokrstiť a prijala pravoslávie, zmenila si tiež krstné meno na Jekaterina. Ich manželstvo bolo bezdetné, vychovávali však siroty (syna a dcéru) M.V. Frunzeho Timura a Tatianu, adoptovali tiež syna Piotra (1914—1969).

Dielo
-----

*Obrana ZSSR* (1937) – viac než 700 strán úvah a pojednaní o Červenej armáde. Okrem niekoľkých málo častí knihy, ktoré namiesto neho napísali iní autori, ide z vojenského hľadiska o nie príliš hodnotné dielo.

Vyznamenania
------------

* Hrdina Sovietskeho zväzu 2x
* Hrdina socialistickej práce
* Hrdina Mongolskej ľudovej republiky
* Rad Lenina 8x
* Rad červenej zástavy 6x
* Rad Suvorova 1.stupňa
* Etiópsky rad
* Veľkokríž fínskeho Radu bielej ruže
* Kambodžský Rad
* mongolský Rad červenej zástavy
* mongolský Rad Suchbátara
* tadžický Rad červenej zástavy práce
* tuvinský Rad republiky
* uzbecký Rad červenej zástavy práce.

Referencie a bibliografia
-------------------------

* Jiří Fidler: *Za víru, vládce a vlast*, Jota s.r.o.2005 ISBN 80-7217-354-5

Iné projekty
------------

Commons
* Spolupracuj na Commons Commons ponúka multimediálne súbory na tému **Kliment Jefremovič Vorošilov**

| * z
* d
* u
Maršali Sovietskeho zväzu |
| --- |
| 
* K. J. Vorošilov
* M. N. Tuchačevskij
* A. I. Jegorov
* S. M. Buďonnyj
* V. K. Bľucher
* S. K. Timošenko
* G. I. Kulik
* B. M. Šapošnikov
* G. K. Žukov
* A. M. Vasilevskij
* J. V. Stalin
* I. S. Konev
* L. A. Govorov
* K. K. Rokossovskij
* R. J. Malinovskij
* F. I. Tolbuchin
* K. A. Mereckov
* L. P. Berija
* V. D. Sokolovskij
* N. A. Bulganin
* I. Ch. Bagramian
* S. S. Biriuzov
* A. A. Grečko
* A. I. Jeriomenko
* K. S. Moskalenko
* V. I. Čujkov
* M. V. Zacharov
* F. I. Golikov
* N. I. Krylov
* I. I. Jakubovskij
* P. F. Batickij
* P. K. Koševoj
* L. I. Brežnev
* D. F. Ustinov
* V. G. Kulikov
* N. V. Ogarkov
* S. L. Sokolov
* S. F. Achromejev
* S. K. Kurkotin
* V. I. Petrov
* D. T. Jazov

 |

Autoritné údaje: * BnF: 122632458
* GND: 118770373
* ISNI: 0000 0001 1022 142X
* LCCN: n84161427
* NK ČR: skuk0001447
* SNK: 202075
* VIAF: 19736258
* WorldCat: lccn-n84161427